google/wiki40b huggingface dataset:
Avantgardistisk jazz

Avantgardistisk jazz (også som avant-jazz) er en musikkstil og improvisasjon som kombinerer avantgardistisk kunstmusikk og komposisjoner med jazz. Den har sin opprinnelse tilbake til 1950-tallet og utviklet seg særlig på 1960-tallet. Begrepet var opprinnelig synonymt med frijazz, men er forskjellig ved at, til tross for sin distinkte frafall fra tradisjonell harmoni, den har en forhåndsbestemt struktur der improvisasjon kan finne sted. Denne strukturen kan være komponert note for note på forhånd, delvis eller helt.

1950-tallet

Avantgardistisk jazz har sin opprinnelse i midten til slutten av 1950-tallet blant en gruppe improviserende musikere som avviste konvensjonene til bebop og postbop for å kunne tilsløre skillet mellom nedskrevet og spontan musikk. Avantgardistisk jazz kom til bli benyttet for å betegne jazzmusikk som skilte seg fra frijazz, som vektla struktur og organisering ved å benytte komponerte melodier, forandret, men uansett med forutbestemt taktart og tonalitet, og markert forskjell mellom solister og akkompagnement. Musikere identifisert med denne tidlige stadiet av stilen omfattet blant annet Cecil Taylor, Lennie Tristano, Jimmy Giuffre, Sun Ra, og Ornette Coleman.

1960-tallet

John Coltranes eksperimentelle verk hadde stor innflytelse i løpet av tiåret. Alice Coltrane, hans hustru, var en talskvinne sammen med andre saksofonister, Archie Shepp, Pharoah Sanders og Albert Ayler. I Chicago begynte foreningen Association for the Advancement of Creative Musicians (AACM) å utøve deres egen variant av avantgardistisk jazz. AACM-musikerne (Muhal Richard Abrams, Anthony Braxton, Roscoe Mitchell, Hamid Drake, og The Art Ensemble of Chicago) tenderte å bevege seg mot en musikalsk eklektisisme. Poeten Amiri Baraka, en viktig person i Black Arts Movement, «den svarte kunstbevegelsen», spilte inn poetiske tekster i taleform med New York Art Quartet (Black Dada Nihilismus, 1964, ESP-Disk) og Sonny Murray (Black Art, 1965, Jihad).
Goalball under Paralympiske sommerleker 2016

Goalball under Paralympiske sommerleker 2016 ble arrangert i Future Arena i Rio de Janeiro fra 8. til 16. september 2016.
I mennenes turnering vant Litauen 14-8 over USA, mens i kvinnenes turnering vant Tyrkia 4-1 over Kina.
Helene Pedersdatter Strange

Helene Pedersdatter Strange (i Sverige også kalt dronning Elin; født ca. 1200, død ca. 1255) var dronning av Sverige i årene 1229–34.
Hun var datter av den danske ridderen Peder Strange, hvis ætt senere antok namnet Ulfeldt. 
Omkring 1225 giftet hun seg med Knut Holmgersson Lange. På offisielle papirer brukte hun samme segl som min mann, hvilket kan tyde på at hun hadde en viss innflytelse. Hun fikk med kong Knut sønnene Holmger og Filip Knutsson, som begge siden ble henrettet. 
Da Knut døde i 1234 giftet Helene seg med den svenske stormannen Filip Laurensson. I 1251 ble hun igjen enke.
Emma Hawia-Svensson

Klubb

Hun startet å spille håndball for den lokale klubben Mariefred sammen med sin tvillingsøster Lina Hawia-Svensson, før de begge signerte for Torshällaklubben Göksten i 2005.
I 2009 signerte tvillingene for sin nåværende klubb, Skuru.

Landslag

Hawia-Svensson fikk sin debut på det svenske kvinnelandslaget under dobbeltkampene mot Island i Varberg og Uddevalla i 2012, og hun ble i etterkant tatt ut i troppen til Håndball-EM 2012 da Nathalie Hagman ble korsbåndsskadet.
Etter å ha røket sitt eget korsbånd gjorde hun comeback på landslaget før Håndball-VM 2015.

Personlig

Hennes mor Monica Hawia var også håndballspiller, som blant annet tok SM-sølv med Göteborgklubben HP Warta i 1985.
Deus Ex: Human Revolution

Gameplay

Det er bare mulig å spille i enspiller-modus i spillet, og kombinerer, som i de to første spillene, et nivå-basert førstepersonsskytespill med rollbaserte aspekter i et futuristisk scenario.
Frisbee under World Games 2013

Frisbee var en av sportsgrenene ved World Games 2013. Det ble konkurrert i én øvelse; ultimate. Konkurransen var mix, dvs. herrer og kvinner sammen, og konkurranseformen var round robin, slik at alle spiller mot alle, deretter bronsefinale og finale.
Dette var fjerde gang frisbee var med i World Games. Det deltok seks land; Australia, Canada, Columbia, Storbritannia, Japan og USA. USA vant konkurransen, og det var tredje gang de vant denne tittelen.
Neuhardenberg slott

Neuhardenberg slott (opprinnelig Neu-Hardenberg) ligger kommunen Neuhardenberg i Landkreis Märkisch-Oderland den tyske delstaten Brandenburg.

Historie

Stedet nevnes første gang i skriftlige kilder fra 1348, da under navnet Quilitz.  I de følgende hundreårene tilhørte eiendommen forskjellige adelsfamlier, og var en periode et viktig tollsted. Kong Friedrich II overtok stedet i 1762. 
Joachim Bernhard von Prittwitz mottok stedet som erkjentlighetsgave i 1763, etter å ha reddet livet og i det minste friheten, til Friedrich II i slaget ved Kunersdorf, under sjuårskrigen, Prittwitz bygde ut slottet til er representativt barokkslott. Rittmesterens sønn Friedrich Wilhelm Bernhard von Prittwitz, utvidet i slottet ytterligere i 1801, blant annet ved hjelp av den på det tidspunkt relativt ukjente Karl Friedrich Schinkel. Stedet ble i 1811 overdratt til den prøyssiske krone.
Adels- eller herregodset (Standesherrschaft) Neu-Hardenberg ble opprettet i 1814 ved en sammenslåing av områdene Quilitz og Lietzen. Eiendommen ble overdratt til daværende statskansler Karl August von Hardenberg, da denne ble opphøyet til fyrste. Eiendommen fikk også navn etter den nye eieren (Ny-Hardenberg). I statskanslerens tid ble slottet ombygget til et klassisistisk palais, slik det fremstår også i dag. Kirken ble fullført i 1817. Schinkel var delaktig i arbeidene også denne gangen. I 1821 ble parken bygget på nytt av av Hermann Fürst von Pückler-Muskau, en svigersønn av Hardenberg. Arbeidene ble ledet av Peter Joseph Lenné.
I 1921 overtok Carl-Hans Graf von Hardenberg Neu-Hardenberg, som den siste private eier av slottet. Hardenberg var en av de sammensvorne i attentatet mot Hitler 20. juli 1944. På slottet kunne Claus Graf Schenk von Stauffenberg, Henning von Tresckow og andre planlegge attentatet uforstyrret. Tre dager etter det mislykkede attentatet, forsøkte Carl-Hans Graf von Hardenberg å begå selvmord, men mislyktes.  Han ble arrestert og brakt til konsentrasjonen Sachsenhausen, og overlevde såvidt fangenskapet. Nasjonalsosialistene beslagla eiendommen. Men også etter 1945 beholdt myndighetene godset, og familien måtte forlate stedet.
I DDR-tiden fikk eiendommen navnet Marxwalde. Eiendommen skulle omskapes til en sosialistisk mønsterlandsby. Fra 1957 ble den imidlertid tatt i bruk av DDR-forsvaret, og mønsterlandsbyen ble nedlagt. Senere ble slottet brukt som sykehus, skole, ungdomsklubb og treningssted for vektløftere. En rekke bygninger (plattenbau) som i denne perioden ble oppført på området, er siden revet.  
Etter 1990 ble slottet tilbakeført til familien. Siden ble den overdratt til Deutsche Sparkassen- und Giroverband, og deretter til en stiftelse. Slottets navn er idag Neuhardenberg, uten bindestrek. Anlegget ble åpnet på nytt i 2002, under tilstedeværelse av blant andre Tysklands daværende president Johannes Rau.
Viðareiði

Geografi

Nord for Viðareiði ligger det høyeste fjellet på Norðoyar og det tredje høyeste på Færøyene, Villingdalsfjall (844 moh.). Det ender ved nordkysten med Enniberg, Europas nest høyeste havklippe (754 m). Mot vest ser man fra Viðareiði de mektige nordspissene til Borðoy og Kunoy. Snur man seg 180 grader, ser man til de to østligste øyene, Fugloy og Svínoy. Syd for Viðareiði ligger Malinsfjall (751 moh.), som egner seg til bestigning i godt vær.

Historie

Et sagn forteller at den første bebyggelsen på stedet stod oppe ved grenden Garður, muligens noe øst eller nedenfor dagens bebyggelse her. Dette kan isåfall spores tilbake til landnåmet på Færøyene i vikingtiden mellom år 800 og 1050. Ifølge Christian Matras forekommer stedsnavn som garður, «gård», ofte på de eldste delene av bygdene på Færøyene. Viðareiði er første gang nevnt skriftlig i Hundabrævið fra siste halvdel av 1300-tallet.
På 1600-tallet ble den gamle kirken ødelagt i en storm. En del av kirkegården skal ha blitt skylt på havet, men kistene ble berget i Hvannasund og på nytt begravd på Viðareiði. Dagens Viðareiðis kirkja stammer fra 1892. Til den hører prestegården Ónagerði, som er av stor historisk betydning og vesentlig eldre enn dagens kirke. Ónagerði ble prestegård for hele prestegjeldet på Norðoyar i 1661. Kirkesølvet ble gitt i gave av den britiske regjeringen som takk til bygdefolket, etter at de reddet deler av mannskapet da briggen «Marwood» forliste øst for Viðareiði under en vinterstorm i 1847.

Samfunn

Den fremste næringsveien i bygden er fiskeri, skipsfart og havbruk. Ellers finnes tjenesteytende bedrifter, dagligvarehandel og et hotell, Hotel Norð, i bygden. Det finnes også noen gårdsbruk. Mange fra Viðareiði dagpendler til eksempelvis Klaksvík for å arbeide.
Keekle

Keekle er en elv i Cumbria i England.
Den renner fra Keekle Head Farm ved High Park mellom Gilgarran og Asby. Elveløpet går sørover via det tidligere dagbruddet mellom Frizington og Whitehaven til Cleator Moor, hvor den renner inn i elven Ehen. Keekle er periodevis en rik lakseelv.
Det ble foreslått en radioaktiv søppelfylling ved Keekle Head. Det har vært sterk motstand mot forslaget å utplassere radioaktiv avfall på stedet til en tidligere dagbruddgruve fra interesseorganisasjonen Radiation Free Lakeland og andre. Motstanden ble til sist tatt hensyn til.
Gravity Falls

Gravity Falls er en amerikansk tegnefilmserie som debuterte på tv-kanalen Disney Channel i 2012. Hovedpersonene er tvillinger, gutten Dipper og jenta Mabel. I filmen tilbringer de sommerferien hos sin grandonkel Stan (best kjent som Grunkel Stan) i en tilsynelatende kjedelig by, kalt Gravity Falls. Der driver Stan en turistfelle han kaller Mysteriebua (Mystery Shack).
I første episode (Tourist Trapped) ber Stan Dipper om å gå og henge opp skilt i skogen. Der finner Dipper en gammel, gjemt journal. Utenpå er det en hånd med seks fingre, med tallet 3 i midten. I journalen er det dokumentert «paranormale» hendelser og vesener i Gravity Falls. Halvveis i journalen slutter sidene, som om forfatteren plutselig forsvant. Hvem forfatteren er, er et av de mange, store mysteriene i Gravity Falls.
Dipper er smart, innadvent og elsker mysterier. Han har en blå og hvit hatt, og har alltid med seg journalen han fant.
Mabel er energisk, glad, selvsikker, utadvendt og kreativ. Hun blir sett i forskjellige antrekk, og har en ny genser i nesten hver episode. Fra og med episoden «The time traveler's pig» har hun en kjelegris som heter Vralte (Waddles).
Gravity Falls er skapt av Alex Hirsch som blant annet også har flere av de amerikanske stemmene i serien. Alex baserte hovedkarakterene, Dipper og Mabel på seg selv og sin egen tvillingsøster, Ariel.
Rational Unified Process

Rational Unified Process (RUP) er en iterativ og inkrementell programvareutviklingsprosess, med røtter i spiralmodellen, for å sikre et resultat med høyt kvalitetsnivå. RUP er en spesifikk implementasjon av Unified Process.
Med RUP kan man tilpasse og skreddersy utviklingsprosessen til å passe prosjektets behov. Dette oppnår den ved å være iterativ (gjentagende), ved å fokusere på risiko tidlig i utviklingsfasen og ved å integrere fasene. Utviklerne lærer ved hver iterasjon at prosessen kan forbedres.

Faser

RUP er delt inn i fire faser som gir føringer for ulike hovedfokus:

Disipliner

RUP er også delt inn i ni "fag"disipliner:

Egenskaper

En av de unike egenskapene med RUP er at alle disiplinene mer eller mindre strekker seg over alle fasene.
For eksempel vil "Testing" disiplinen starte i innledningsfasen og ikke etter bygningfasen som man kanskje skulle tro. Men tilstedeværelsen av "Testing" vil gradvis bli høyere frem til slutten av bygningfasen, for så å avta. Tilstedeværelsen av "testing" vil aldri forsvinne helt. Denne egenskapen gjør Rational Unified Process meget motstandsdyktig mot feil og meget tilpasningsdyktig i forhold til forandring i spesifikasjonene, implementasjonen og/eller behovene.

Programvare

Hovedutviklingsprogramvaren for RUP er Rational Rose, utviklet av Rational Software og eid av IBM.
Det finnes flere gratis program som lar deg jobbe med RUP, men disse er dog ikke fullt så kraftige og mangler noe funksjonalitet i forhold til Rational Rose. De viktigste freeware-alternativene til Rational Rose er Poseidon og ArgoUML.

Historikk

RUP ble skapt som produkt i 1996 da Rational Software ervervet Objectory, en use case basert programvareutviklingsprosess utviklet av Ivar Jacobson.
IBM ervervet RUP i februar 2003 i forbindelse med oppkjøpet av Rational Software.
I 2006 donerte IBM et subsett av RUP skreddersydd for smidige prosjekter til Eclipse Foundation som publiserte den som åpen kilde"kode" metoden OpenUP.
M81-gruppen

M81-gruppen er en galaksehop i stjernebildet Storebjørn som inkluderer den kjente galaksen Messier 81 og Messier 82, så vel som flere andre galakser med høy tilsynelatende lysstyrke. Det omtrentlige sentrum av galaksen ligger i en avstand av 3,6 Mpc, noe som gjør den til en av de nærmeste gruppene til den lokale gruppen. Gruppen er estimert å ha en total masse på 1,03 ±0,17×10¹⁷ M☉. M81-gruppen, den lokale gruppen og andre nærliggende grupper ligger alle innenfor Virigo-superhopen (den lokale superhopen).
Parasphallenum

Utseende

En middelsstor, avlang og tynn, mørkt brunlig trebukk. Antennene er noe lengre enn kroppen, nokså slanke. Pronotum er litt smalere enn dekkvingene, avrundet, knudrete. Dekkvingene er jevnbrede, med et smalt, oransje siksak-tverrbånd i den fremre delen og en liten, oransje flekk nær spissen. Beina er tynne.

Levevis

Larvene lever i ved.

Utbredelse

Arten er kjent fra Brasil.
Cerceris arenaria

Utbredelse

Cerceris arenaria finnes sør i Norge.

Utseende

Cerceris arenaria er mellom 10 og 16 mm lang og er en svart veps med gule smale bånd på bakkroppen og brystpartiet (pronotum). Hodet er mørkt (svart). Den har svarte antenner. Beina er rødlige.

Levevis

Cerceris arenaria har larver som lever i små huler moren har gravd ut i sandjord. De lever som parasitoider, larvene utvikler seg på snutebiller, som moren har fanget og lammet med et stikk. Hver larve trenger et titalls snutebillelarver. De voksne (imago) finnes i mai til september. Noen ganger hender det at det kan være små kolonier på samme lokalitet.
Ra-litaniet

Ra-litaniet (eller mer fullstendig Bønnebok til Ra i vest, bønn til unionen i vest) er en viktig gammelegyptisk gravtekst i det nye rike i Egypt. Som mange gravtekster er den skrevet på innsiden av gravkammeret med referanser til den avdøde. Til forskjell fra andre gravtekster, var den reservert kun for faraoer eller meget favoriserte adelige.
Teksten er delt i to deler der den første delen påkaller solen, Ra, i 75 forskjellige former. Den andre delen er en rekke bønner der faraoene antar natur- og guddommelige former, men for det meste solguden. Teksten ble utviklet under det 18. dynasti og lovpriser også farao for hans forening med solguden, og med andre guddommer. Teksten ble brukt ved inngangen til de fleste gravene fra Seti I tid, selv om den var første kjent fra gravkammeret til Thutmose III og graven til hans vesir Amunuser.
STS-125

Merknader

Mannskapet besto utelukkende av amerikanske astronauter fra NASA, hvorav tre hadde vært med på vedlikeholdsoppdrag på Hubble-teleskopet tidligere. Astronomen John M. Grunsfeld var med som ferdspesialist under STS-103 i 1999. Grunsfeld var også med på oppdraget STS-109 sammen med kollegene Scott D. Altman og Michael J. Massimino i mars 2002.

IMAX-film

NASA hadde i samarbeid med Warner Bros. Pictures og IMAX Corporation utstyrt Hubble-teleskopet med et IMAX 3D-kamera under STS-125. Videomaterialet ble brukt i produksjonen av en dokumentar om romteleskopet. IMAX har tidligere produsert flere filmer relatert til verdensrommet, blant andre Destiny in Space, The Dream is Alive, Mission to Mir, Blue Planet, Magnificent Desolation og Space Station 3D.

Beredskapsplan

Ettersom Hubble befinner seg i en annen bane enn Den internasjonale romstasjonen, ville ikke Atlantis ha mulighet til å dokke ved romstasjonen dersom det skulle ha oppstått problemer før den kunne returnere til Jorden. NASA hadde derfor planlagt en redningsferd STS-400 med Endeavour, som sto i beredskap på rampe 39B ved Kennedy Space Center.
Paradjinga

Utbredelse

Slekten er endemisk for Molukkene.
Tsuyoshi Furukawa

Karriere

Tsuyoshi Furukawa startet sin profesjonelle karriere i Otsuka Pharmaceutical i 1995. Han har også spilt for Consadole Sapporo og Montedio Yamagata.
Effektiv temperatur

Den effektive temperaturen hos en stjerne er den temperaturen hos et sort legeme med samme luminositet per overflate () som stjernen og defineres av Stefan-Boltzmanns lov . Merk at den totale (bolometriske) luminositeten hos en stjerne da blir , der  er  stjerneradien. Definisjonen av stjernetradien er ikke helt selvforklarende. Mer strengt definert tilsvarer den effektive mot temperaturen ved radien som defineres av Rosselandopasiteten. Den effektive temperaturen og den bolometriske luminositeten er de to grunnlegende fysiske parametrene som trengs for å kunne plassere en stjerne i Hertzsprung-Russell-diagrammet. Både den effektive temperaturen og den bolometriske luminositeten avhenger av den kjemiske sammensetningen hos en stjerne.
Solens effektive temperatur er rundt 5 780 K. Fargeindeksen hos en stjerne indikerer dens temperatur fra veldig kalde (for en stjerne å være) M-sjerner som hovedsakelig utstråler infrarødt lys til de svært blå og varme O-stjernene som hovedsakelig utstråler ultraviolett lys. De effektive temperaturen hos en stjerne indikeres av mengden varme som stjernen stråler ut per enhet areal. Fra de varmeste til de kaldeste er de ulike klassene O, B, A, F, G, K og M.
En rød stjerne kan være en liten rød dverg, en stjerne med liten energiproduksjon og liten overflate, eller en opplåst kjempestjerne som Antares eller Betelgeuse. Begge de siste generere enorme mengder energi, men ettersom overflaten også er veldig stor er strålingen per areal foroldsvis liten. En stjerne nær midten av spekteret, som vår egen sol eller kjempen Capella, stråler ut mer energi per areal enn de små dvergene eller de store røde superkjempene, men mye mindre enn hvite og blå stjerner som Vega eller Rigel.
Mysen Idrettsforening

Historikk

Mysen IF ble stiftet 18. januar 1903 som Mysen Turn- og Idrettsforening (Mysen TIF). Etter en turbulent tid dannet flere tidligere medlemmer laget Mysen Arbeideridrettslag (Mysen AIF). I 1945 slo de seg sammen igjen og dannet Mysen Idrettsforening (Mysen IF). Mysen Fotball ble til i 1904.

Flest kamper

Flest kamper for Mysen IF (inkludert Eidsberg IL, Slitu IL og  Trømborg IL) gjennom tidene:
1. Bjørnulf Berger 625 

2. Roger Fladberg 540 

3. Gunnar Elverhøy 511 

4. Per Øyvind Svendsen 494 

5. Stig Sunde 483 

6. Jan Tore Bjerkrheim 472 

7. Tor Torgersen 452 

8. Gunnar Havnaas 434 

9. Inge Hain 385 

10. Aran Larsen 379 

11. Per Torper 377 

12. Robin Moen 356 
13. Morten Fladberg 343 

14. Egil Larsen 339 

15. Bjørn Didrichsen 313 

Pr. 11. oktober 2008

Aktive spillere uthevet.
Myopati

Myopati er en kategori muskelsykdommer som gjør at muskelfibrene av forskjellige årsaker ikke fungerer optimalt, og som fører til svekkelse i muskulaturen. Ordet kommer fra gresk og betyr muskelsykdom. Den primære defekt er i selve musklene, ikke i hjernen eller nervesystemet. Myopati kan også medføre kramper, muskelstivhet og spasmer.
Festning Gossen

Festning Gossen (på tysk Festung Gossen) var en tysk betegnelse på forsvarsverkene som det nasjonalsosialistiske Tyskland lot anlegge på Aukra under andre verdenskrig for å samordne de militære aktivitetene i området.
Ahora (Costa Rica)

Ahora er ei costaricansk riksdekkende dagsavis. Den eies av mediekonsernet Grupo Nación, og kom ut for første gang i 2014.
Avisas første ansvarlige redaktør er Guiselly Mora.
Biretta

Biretta er en spesiell hatt som brukes av geistlige i den katolske kirke. Den er firkantet og kan være med eller uten en dusk på toppen. Hattetypen stammer fra et hodeplagg som ble brukt i middelalderen kalt birettum eller pileum. 
Prester og diakoner bruker en sort biretta, biskoper bruker lilla, og kardinaler bruker rød. Paver bruker ikke biretta, de kan isteden bruke camauro, et rødt hodeplagg som ligner mer på en lue. Både paven og andre av de katolske geistlige bruker zucchetto.
Også noen geistlige i den anglikanske kirke bruker biretta.
Også utenfor geistligheten brukes i noen sammenhenger biretta.
Adria

Historie

Det er usikkert om byen ble grunnlagt av lokale stammer, av etruskerne eller av grekerne. Fra det 6. til det 5. århundre f.Kr. hadde byen en storhetstid som havn for handel mellom grekerne og befolkningen på posletten. Byen kan ha vært gresk koloni, men kan også ha vært etruskisk. De før-romerske arkeologiske lagene ligger helt ned til 7 meter under dagens nivå, og er bare i liten grad utforsket.
Ungarsk mynde

Opprinnelse og alder

Agár betyr rett og slett mynde. Det hersker stor usikkerhet med hensyn til opphavet til denne hunderasen, som noen mener den nedtammer fra gamle asiatiske mynder som ble innført til Europa på 800-tallet. Der ble de krysset med lokale raser. Også de gamle madjarenes jakthunder, som man mener var av nordafrikansk sloughi opphav, har med stor sikkerhet blitt krysset inn på 1200-tallet.
Denne mynden ble først og fremst skattet av overklassen i det gamle Ungarn. De drev med jakt på hare og kanin, og i noen grad også på større vilt og fugl. Det skal også ha eksistert en mindre variant av rasen. Også bøndene benyttet nemlig disse hundene til jakt en gang i tiden, men jakt på hare ble forbudt i Ungarn på 1800-tallet. Etter dette forsvant rasen nesten helt.
Mot slutten av 1800-tallet og på begynnelsen av 1900-tallet bestemte man seg for å forsøke å redde rasen, gjennom kryssavl med greyhound. Den regnes imidlertid ikke for å ha blitt fullt restituert før omkring 1960. I 1966 ble rasen anerkjent av FCI.

Utseende, anatomi og fysikk

Ungarsk mynde minner mye om greyhound, men er mindre og ikke like hurtig. Den har en langstrakt og muskuløs, strømlinjeformet kroppsbygning, med lange smale lemmer og kraftig lårmuskulatur, dyp brystkasse og godt opptrukket buk. Den har rett rygglinje og buet lendeparti. Halen er lang og bæres sabelformet. Hodet er langt og smalt (kileformet) og har rosenformede hengeører.
Pelsen er kort og glatt, men tykkere på vinteren. Alle farger er tillatt, også partifarget (flekket) og brindlet (tigret).
Hanner blir ca. 65-70 cm i skulderhøyde, tispene noe mindre. Vekten ligger normalt på ca. 30 kg hos hanner og ca. 25 kg hos tisper.

Bruksområde

Tradisjonelt er dette en hetsende jakthund på småvilt, rev og hjortedyr, men rasen har også vist seg dugelig på sporing. I Norge er den først og fremst en ypperlig familie- og utstillingshund.

Lynne og væremåte

Ungarsk mynde er en tøff, aktiv og svært besluttsom hunderase. Den er meget sosial og regnes som flink med sin egen families barn, men er gjerne noe skeptisk til fremmede. Den blir en ypperlig familiehund, som ikke gjør så mye av seg innendørs. Man må imidlertid regne med å gi den endel mosjon. Den trenger en tydelig, men tålmodig leder og kan være noe følsom av natur.

Annet

Rasen er følsom for kulde, og bør børstes to ganger i uken.
Snølykt

En snølykt er en lykt laget av snø og en eller annen form for lys, tradisjonelt stearinlys. Den er ofte laget som en liten iglo med snøballer, men kan også lages på andre måter og i andre former.